BICARANNA ANA’ LOLOE RIWETTU MAELO’NA MESSU POLE RIBABAUNA INDO’NA
Makkedai Puang Allahu ta’ala lao ri Malaeka Jibriilu, ”O, Jibriilu, suroni ana loloe messu”.
Makkedai Jibriilu lao ri ana loloe : ”Essu’no naelorenni Puang Allahu Ta’ala messu.
Makkedai ana loloe:)e’ umaelo messurenngi nareko de’ uwissengngi uwessurengnge.
Makkedai Puang Allahu Ta’ala: Assuno warekko Sipa’
Makkedai ana loloe: Iyya pega Sipa’ maelo tawerekka Puang?
Makkedai Puang Allahu Ta’ala:
Sipa’ Engka KU Upancajiko tubuh
Sipa’ Warekkeng KU Upancajiko Ati
Sipa’ ArajakKU Upancajiko Nyawa
Sipa’ TuoKU Upancajiko Rahasia
Makkedai ana loloe:)e’ umaelo messurengngi nareko iyya mitu!
Makkedai Puang Allahu Ta’ala: Magi mutea mesurengngi ana lolo?
Makkedai ana loloe: Iyyaro saba’na ute’a apa’ anu riparape’mi, narekko mualani matu parape’MU magana, iyya?
Makkedai Puang Allahu Ta’ala: Tongetto adammu ana’ lolo.
Makkedai Puang Allahu Ta’ala: Essu’no warekko Tajang
Makkedai ana loloe: tajang aga maelo muarekka Puang?
Makkedai Puang Allah ta’ala:
Narekko engka Tajang messu pole ri possimu, tettong mabbatang kaluku
siterru langi pitus susungnge, tana pitul lapie, muitani alemu mappake
mapute rilalenna tajangnge mappake makudara, mangollii lise’na tajangnge
iyyanatu.
Makkedai ana loloe: De; umaelo messurengngi puang!
Makkedai Puang Allahu Ta’ala: Magi mutea mesurengngi ana lolo?
Makkedai ana loloe: Iyyaro utea nasaba nawinrui bellisi (Iblis)
Dua nawinru Bellisi, iyanaritu: ripuadaE sibawa na itaE mata kasara. Dua
to, de’ nawinrui Bellisi, iyyanaritu: de’ nari pau de’to naitai mata
ulutta iyarega mata kassara.
Makkedai Puang Allahu Ta’ala: Tongetto adammu ana’ lolo.
Makkedai Puang Allah Ta’ala: Essu’no warekko Tajang. Narekko engka
Tajang malotong, mapute, maridi, Makudara, Aja’ sana muacceriwi
sangadinna engkai pada-padammu. Narekko nabbokorino, Accue’no.
Makkedai ana loloe: De’ umaelo maccueriwi!
Makkedai Puang Allah Ta’ala: magi mutea maccueriwi?
Makkedai ana loloe: narekko makkoitu ada-adam MU Puang, aja’na usompaki.
Nasaba sitengnga pada-padakku, ripancaji. Apa pada-pada mutoi!
Makkedai Puang Allahu Ta’ala: Tongetto adammu ana’ lolo.
Makkedai Puang Allah ta’ala: Essuno warekko Tajang.
Makkedai ana loloe: Kegasi Tajang maelo muwerekka Puang?
Makkedai Puang Allah Ta’ala: Narekko engka Tajang messu pole ri alinromu
eppa-i mattettongeng BUDUUH, QUDDUUS, SUBBUUH, BADI”U; iyyanaritu
muassolangi lao ri ita.
Makkedai ana loloe: De’ umaelo messurengngi Puang!
Makkedai Puang Allah Ta’ala: Magi mutea messurengngi ana lolo?
Makkedai ana loloe: Iyyaro utea messurengngi apa de’ nawedding engka
Tajang pole ri alinroku eppa mattettongeng narekko de apoleanna?
Makkedai puang Allah Taala:
Siddi pole ri Iyya
Siddi pole ri nabi Muhammad
Siddi pole ri malaeka’e
Siddi pole ri Tauwe
Makkedai ana loloe: Iyyaro ute nasaba Iyya mappau, muitaka. Naiyya
Idi mappau de uwitaki, na de uwissengngi maccoeriki narekko de uwitaki.
Makkedaipuang Allahu ta’ala: Tongeng to adamu ana lolo.
Makkedai Puang Allah ta’ala: Essuno warekko Sadda
Makkedai Ana loloe: Sadda aga maelo muarengnga Pauang?
Makkedaipuang Allah Ta’ala:
Narekko engka Sadda makkedai ”A” issengngi Puangmu
Narekko engka Sadda makkedai ”I” issengngi Alemu
Narekko engka Sadda makekdai ”U” issesngngi Nabimmu
Makkedai Ana loloe: de’ umaelo essurengngi Puang!
Makkedai Puang Allah Ta’ala: Magi mutea messurengngi ana lolo?
Makkedai Ana loloe: Iyyaro u tea nasaba SADDAMI, narekko Mualani matu SADDAMMU magana, Iyya?
Makkedai Puang Allah Ta’ala: Tongeng to adamu ana lolo
Makkedai Puang Allah Ta’ala: Assuno warekko SARE’A, TAREKA’, HAKEKA’, MA’RIFA’E
Makkedai Ana Loloe: Kega sarea,Tareka’, hakeka’, ma’rifae maelo Muarengga puang?
Makkedai Puang Allhu Taala:
Na iyya sarea’e Tubummu
Na iyya tareka’e Atimmu
Na iyya Hakekaa’e Nyawamu
Na iyya ma’rifae Rahasiamu
Makkedai ana loloe:
De’ umaelo messurengngi Puang. narekko iyyamiro Eppa-E wisseng apolenna.
Naiyya Sarea’e pole ri tanae
Naiyya tareka’e pole ri uwae
Naiyya hakeka’e pole ri Angingnge
Naiyya ma’rifae pole Api-e
De’ umaelo messurengngi nareko iyyamiro Eppa-e Puang
Makkedai Puang Allahu ta’ala: Tongengto adammu ana lolo. ”Pusana’tu ri adammu
Makkedai paimeng Ana Loloe:
Tarona Puang mappau-pau, narekko rape’ni ri akkaletta situru’ni, narekko tessituru’ki ancuruka paimeng.
Makkedai Puang Allahu ta’ala: narekko situruuki, situru’ni.
Makkedai ana loloe; Maeloka messu mapada-padapi’
Makkedai puang Allahu ta’ala: magi muelo mewaka pada-pada, narekko pada-padani? De’na Puang, de’ tona ata, de’ tona passessa.
Makkedai na loloe: Narekko musessaka, alemu musessa..
Makkedai Puang Allahu Ta’ala: Madecenni, na eki ya majjanciki?
Makkedai Ana loloeB: Pekkoga bateta majjanci?
Makkedai Puang Allahu Ta’ Ala:
Narekkomessuko, SappaaKa. Isseng toi arewekenna tubummu riammemengenna.
Narekko mulolongengNGA’, uwunoko. Narekko uwonoko, Utokkokko. Narekko
Utokkokko, AleKU Utokkongekko. Narekko temmulolongekKa, massarang nittu.
Rewe’ kotu ri Eppa-e rupanna; ritanae, ri uwae, ri angingnge, ri apie.
Mancaji kolo-kolo kotu matu narekko mateko.
Makkedai ana loloe: De’ pa umaelo messurengngi nasaba de’pa uwitaki lahere.
Laherenni Allahu Ta’ala sitetongeng Ana loloe.
Makkedai puang Allahu ta’ala: Itana muessuu lahere uwallirungiko,
narekko mulolongengNGA iko tosi mallinrung ri Iyya, Iyya tosi lahere.
Pada-pada ni’tu, naikiya atae ata mutoiha, naiyya Puangnge, Puang
mutoiha. Engka topa ada makkeda makunie rapanna.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn azj_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn knc_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn